USZZ

Slávnostný koncert k 75. výročiu založenia súboru Poľana
2025-05-31 19:00 - 23:30 (Europe/Bratislava) | Mahenovo divadlo, Brno, Czech Republic
Vysokoškolský súbor ľudových tancov a piesní Poľana uvádza slávnostný koncert k 75. výročiu založenia súboru.

Webinár - dr. Kamenárová
2025-06-03 14:00 - 15:00 (America/Halifax)
Webinár o možnostiach štúdia slovenského jazyka v USA.

31. prehliadka slovenskej detskej divadelnej tvorby 3xD
2025-06-06 | Stará Pazova, Serbia

Výstava kovačického umenia
2025-06-06 - 2025-07-06 | Praha, Czech Republic
Záštitu nad výstavou prevzali veľvyslanec Slovenskej republiky v Českej republike Martin Muránsky, senátor Zdeněk Hraba a predsedníčka Úradu pre Slovákov žijúcich v zahraničí Dagmar Repčeková.
Výstavu organizujú Veľvyslanectvo Srbskej republiky v Českej republike, European Institute of Business and Public Education a Galéria naivného umenia.

53. Folklórny festival Tancuj, tancuj...
2025-06-14 13:00 - 22:00 (Europe/Bratislava) | Hložany, Serbia
NRSNM, ÚKVS, Obec Báčsky Petrovec, Miestne spoločenstvo Hložany a KOS Jednota z Hložian Vás srdečne pozývajú na 53. ročník nášho najmasovejšieho celomenšinového podujatia – Folklórneho festivalu Tancuj, tancuj…
Program festivalu:
13.00 Koncert speváckych skupín a ľudových orchestrov (Dom kultúry)
16.00 Slávnostné defilé účastníkov festivalu (stredom osady smerom k amfiteátru)
17.00 Otvárací ceremoniál (amfiteáter)
17.30 I. koncert tanečných skupín
20.00 II. koncert tanečných skupín
21.30 Revuálna časť a vyhlásenie výsledkov festivalu

31. detský folklórny festival Zlatá Brána
2025-06-21 17:00 - 2025-06-22 23:30 (Europe/Bratislava) | Kysáč, Serbia
Program 31. DFF Zlatá brána – Kysáč 2025

sobota, 21. júna 2025
– o 17.00 h v predškolskej ustanovizni Lienka – otvorenie Prvej spoločnej detskej výstavy „Slnečné štetce – od skíc po majstrovské diela“, mladšej skupiny Slnečnica Umeleckého združenia Michala Geržu z Kysáča; ul. Železničná 1

– o 18.00 h na zámku Zlatej brány – vystúpia Baletné štúdio Tropikana Motion z Rumenky, Detský folklórny súbor Vartášik z Krupiny a Folklórny krúžok Bagarčatá pri Súkromnej spojenej škole v Martine zo Slovenskej republiky; ul. Železničná 3
– o 21.00 h na nádvorí ZŠ Ľudovíta Štúra, na zámku Zlatej brány – bábkové predstavenie Zlatá priadka v predvedení členov Divadielka Galéria z Nového Mesta nad Váhom zo Slovenskej republiky; ul. Železničná 3

nedeľa, 22. júna 2025 – v ZŠ Ľudovíta Štúra (ul. Železničná 3)
– 12.00 – 14.00 h príchod účastníkov
– 12.00 – 15.00 h priestorová skúška
– 15.00 – 16.00 h príprava na galakoncert
– 16.00 h otvorenie festivalu a galakoncert, po ňom vyhlásenie víťazov a udelenie cien

25. Dni slovenskej kultúry v Rijeke
2025-06-26 - 2025-06-29 | Rijeka, Croatia (Local Name: Hrvatska)
Program – Dni slovenskej kultúry Rijeka 2025
Štvrtok – 26.06.202518:00 h. – Slovenský dom – MS Rijeka, Hosti 80b, Rijeka

privítanie hostí, slávnostné otvorenie DSK

kultúrny program MS Rijeka a hostia

výstava Molovanie – Tradícia nástennej maľby Slovákov v Chorvátsku, Slovenské kultúrne centrum Našice

Piatok – 27.06.202510:00 h. – Gat Karoline Riječke, Rijeka

kultúrny program domácich a hosťujúcich skupín i gastro ponuka slovenských špecialít a suvenírov

prezentácia mesta Martin (SR)

15:00 h. – Gat Karoline Riječke – Rijeka

spomienka na vysťahovaných Slovákov vkladaním venca do mora

krátky kultúrny program / MS Rijeka a hostia

Sobota – 28.06.202509:00 h. – Spoznaj krásy nášho prímorského kraja / výlet pre hostí DSK

Mošćenice / Opatija / Volosko

16:00 h. – Volosko

kultúrny program MS Rijeka a hostí pri pamätnej tabuli Svetozára Hurbana Vajanského

18:00 h. – Český dom Rijeka, Čičarijska 1

Migrantská rapsódia – divadelné predstavenie slovenského divadla z Manchestru (UK) / International Slovak Theatre Manchester (UK)

kultúrny program domácich a hosťujúcich skupín:Matica Slovenská Rijeka, Matkino srdce, Lalit (SRB),Mužáci Moravia (SR), MS Osijek, mesto Martin (SR), Riječke palade

Nedeľa – 29.06.202509:00 h. – Slovenský dom – MS Rijeka, Hosti 80b, Rijeka

raňajky a rozlúčka v záhrade Slovenského domu

pozdrav a ukončenie DSK, odovzdanie diplomov účastníkom

Tešíme sa na Vašu účasť!📞 +385 91 7215 604Miroslava Gržinić

Rozprávkový les 2025
2025-06-28 14:00 - 16:00 (Europe/Bratislava) | Warwick, St. Nicolas Park, Warwick, CV34 4QY, United Kingdom

Výstava Trón Pavla Surového
2025-07-03 - 2025-09-01 | Bratislavský hrad, Bratislava, Slovakia (Slovak Republic)
Najoceňovanejší fotografický projekt slovenského umelca žijúceho v Srbsku, Trón Pavla Surového, ktorý zároveň otváral aj prestižnu titulu Európske mesto kultúry – Nový Sad 2022, prichádza na Slovensko do Bratislavy.

Vychodna Slovak Dancers z Kanady: Zostalo to v nás
2025-07-04 19:00 - 22:00 (Europe/Bratislava) | Zrkadlový háj, Petržalka, Bratislava, Slovakia (Slovak Republic)
Folklórny súbor Vychodna Slovak Dancers z Kanady predstaví svoj jedinečný program pri príležitosti 40. výročia založenia.
Tanečná skupina Vychodna Slovak Dancers bola založená v roku 1984 pri farnosti Chrámu Narodenia Panny Márie v kanadskom Toronte. Od svojich začiatkov zachováva a prezentuje slovenský folklór, pričom spája vášeň pre tanec, hudbu a tradície so silným komunitným duchom. Naši tanečníci už desaťročia vystupujú na rôznych podujatiach v Kanade, USA i na Slovensku, kde prinášajú autentické spracovanie slovenských ľudových tancov a piesní.

Pamätný Deň Slovákov žijúcich v zahraničí v Bratislave
2025-07-05 10:00 - 11:00 (Europe/Bratislava) | Sad Janka Kráľa, Bratislava, Slovenská republika
Úrad pre Slovákov žijúcich v zahraničí pozýva verejnosť na tradičné oslavy pamätného Dňa Slovákov žijúcich v zahraničí, ktoré sa aj tento rok uskutočnia v bratislavskom Sade Janka Kráľa v sobotu 5. júla 2025. Okrem štátnych predstaviteľov a predstaviteľov úradu sa ceremónie slávnostného kladenia kvetov zúčastnia aj zahraniční Slováci z celého sveta. V kultúrnom programe sa predstavia kanadský folklórny súbor Vychodna Slovak Dancers, sólistky Anita a Renáta Rybárové zo Srbska a Jozef Ivaška st. a Jozef Ivaška ml. z Rakúska.
Slávnostná ceremónia kladenia kvetov k základnému kameňu Pamätníka slovenského vysťahovalectva sa uskutoční
5. júla 2025 o 10:00 v centre Sadu Janka Kráľa v bratislavskej mestskej časti Petržalka.
Presná poloha: https://goo.gl/maps/hGQkutqapN5gRWWS8
Tento pamätný deň symbolicky pripadá na deň štátneho sviatku sv. Cyrila a Metoda – 5. júla. Oslavujeme ho už od vzniku Slovenskej republiky v roku 1993. V roku 2000 bol 5. júla v centre Sadu Janka Kráľa v bratislavskej Petržalke osadený 4,5-tonový monument z červeného mramoru z Tardošského lomu, ktorý darovali krajania z Maďarska. Odvtedy sa tento základný kameň budúceho pamätníka slovenského vysťahovalectva a zahraničných Slovákov stal miestom pripomenutia si krajanov žijúcich za hranicami Slovenska.

Deň kultúrneho dedičstva Slovákov v Maďarsku 2025
2025-07-05 13:00 - 23:59 (Europe/Bratislava) | Nová Huta, Hungary
Ústav kultúry Slovákov v Maďarsku,Celoštátna slovenská samospráva v Maďarskua parlamentný hovorca Slovákov v Maďarsku
Vás srdečne pozývajúna oslavy
DŇA KULTÚRNEHO DEDIČSTVA SLOVÁKOV V MAĎARSKU,ktoré usporiadame5. júla 2025 (v sobotu) v Novej Hute.
Program:
13.00 Otvorenie výstavyMiestohistorické fotografie (Spoločenský dom)Predstaví sa sklárske múzeum a okolitá obec (Školská športová hala)
14.00 Slovenské inšpirácie z Novej Huty – prezentácia knihy Výskumného ústavu Slovákov v Maďarsku (Spoločenský dom)
14.30 Otvorenie slovenského jarmoku a detského dvora (parkovisko pri prírodnom javisku)
15.00 Požehnanie (Prírodné javisko)Slávnostné pozdravy (Prírodné javisko)
15.20 Program žiakov slovenskej školy v Novom Meste pod Šiatrom (Prírodné javisko)
15.45 Galaprogram regionálnych stredísk Ústavu kultúry Slovákov v Maďarsku (Prírodné javisko)
Sprievodné podujatia:Národopisná zbierka v prírode • Predstaví sa inštitúcie Celoštátnej slovenskej samosprávy v Maďarsku • Slovenský jarmok – regionálne strediská ÚKSM • detské divadelné predstavenie • remeselnícke dielne • spoločenské hry • kvízové hry • „Gastronómia pre mňa je…“ – výstava • Filmové premietanie • CSSM 3:0 • Futbalový pohár

Deň Slovákov žijúcich v zahraničí 2025 Melbourne
2025-07-05 17:00 - 23:30 (Europe/Bratislava) | Melbourne, Australia
Združenie austrálskych Slovákov vo Viktórii srdečne pozýva všetkých na oslavu Deň zahraničných Slovákov. V programe vystúpi folklórny súbor Liptár, deti Slovenskej detskej besedy a iné.
Email: sylviathompsonova@gmail.comIvan: 0402 292 078Tatiana: 0456 452 312

Krajanský dvor 2025
2025-07-11 - 2025-07-13 | Detva, Slovakia (Slovak Republic)
Vstúpte do areálu Krajanského dvora počas 58. FS pod Poľanou a naplno si vychutnajte ponuku, ktorú pre vás pripravil Úrad pre Slovákov žijúcich v zahraničí. Jedinečné jedlá, ale aj spevy a iné prejavy tradičnej kultúry vám predstavia Slováci z Chorvátska, Maďarska, Poľska, Rumunska a Srbska. Želáme vám príjemne strávené chvíle medzi zahraničnými Slovákmi a želáme si, aby stretnutia v Detve boli obohacujúce pre všetkých, tak pre účastníkov, ako aj pre návštevníkov, a aby aj naďalej posilňovali slovenské cítenie a utvrdzovali identitu našich krajanov.

Dokumentárna výstava 50 rokov s krajanmi na Detve
2025-07-11 - 2025-07-13 | Amfiteáter Detva, Detva, Slovenská republika
KDE?: GALÉRIA NA STROMORADÍ, areál amfiteátra FSP v DetveKEDY?: Piatok 11. júla 2025 – nedeľa 13. júla 2025
Dokumentárna panelová výstava nainštalovaná v areáli detvianskeho amfiteátra slovom a obrazom mapuje 50 ročníkov programu Krajanská nedeľa a 10 ročníkov podujatia Krajanský dvor.Návštevníci festivalu sa tak majú možnosť oboznámiť s tým, kto a za akých podmienok zakladal tieto významné podujatia pre Slovákov žijúcich v zahraničí, aké mali ciele, kto ich realizoval, autorsky zastrešoval a kto sa na nich zúčastňoval. Ide o najväčšie pravidelné stretnutie krajanov na Slovensku, ktoré na jednej strane poskytuje priestor pre rozvoj a smerovanie slovenského folklorizmu v zahraničí, na druhej strane prispieva k zachovaniu identity Slovákov počnúc Dolnou zemou cez početné európske krajiny až po zámorie.Autorky: Katarína Mosnáková Bagľašová a Katarína KoňarikováProdukcia: Cultura Inferior TerraDizajn: Rudolf SzabóZdroje fotografií: Krajanské múzeum Matice slovenskej, Podpolianske múzeum v Detve, Úrad pre Slovákov žijúcich v zahraničí a súkromné archívy krajanov.

Škola dolnozemských tancov
2025-07-12 12:00 - 13:00 (Europe/Bratislava) | Jarmočná scéna, Detva, Slovakia (Slovak Republic)

Detská diskotéka Manchester
2025-07-12 13:00 - 17:00 (Europe/Bratislava) | St. Hughes Parish Hall, 314 Manchester Rd, West Timperley, Timperley, Altrincham WA14 5NB, United Kingdom
Vstupné: £5 na osobu (v cene je vstup, káva/čaj alebo nealko nápoj a 1 tombolový lístok!) a ak prinesieš kamoša, máš jeden lístok zdarma
Táto udalosť NIE JE určená len pre našich žiakov a ich rodiny – srdečne pozývame každéhoČi už nás poznáte, počuli ste o nás, alebo ste na nás práve natrafili – pridajte sa!Pozývame všetkých členov našej širšej komunity, priateľov, známych, aj rodiny z iných kultúr, ktorí chcú spoznať slovenskú atmosféru, hudbu a komunitu.
Čo vás čaká:– Skvelá príležitosť stretnúť nových ľudí, nadviazať priateľstvá a stráviť krásne popoludnie s deťmi
Príďte osláviť koniec školského roka vo veľkom štýle – so srdcom, komunitou a radosťou!

Krajania na scéne za potokom
2025-07-12 14:00 - 15:00 (Europe/Bratislava) | Detva, Slovakia (Slovak Republic)
Aj v tomto roku sa návštevníci FSP v Detve budú môcť tešiť na vystúpenia ľudových hudieb, speváckych skupín a sólistov Slovákov žijúcich v zahraničí. Na scéne Za potokom im organizátori pod vedením Jaroslava Černáka a Ladislava Drugdu venovali jednu hodinu hudobno-speváckeho programu. Zaznejú tu piesne viacerých slovenských regiónov, ale aj originálne melódie autochtónnych komunít z Dolnej zeme.

Účinkujú: ŽSS FS Nadeje z Paríža (Francúzsko), sólista Dávid Kelemen a ľudová hudba z Ečera (Maďarsko), MSS, ŽSS, sólistka Anna Holoková a ľudová hudba SKOS Detvan z Vojlovice (Srbsko), sólista Marek Gabriš a MSS z Toronta (Kanada), sólistka Adriana Fúriková (Rumunsko), ŽSS a ľudová hudba VSLPT Poľana z Brna (Česká republika), Ľudová hudba Pazovskí kacúri zo Starej Pazovy (Srbsko).

50. Krajanská nedeľa FSP v Detve
2025-07-13 13:30 - 15:30 (Europe/Bratislava) | Amfiteáter Detva, Detva, Slovenská republika

Denný letný tábor Kacvín
2025-07-14 - 2025-07-18 | Kacvín, Poland

Výstava Kovačické insitné maliarstvo
2025-07-15 - 2025-07-31 | Bratislavský hrad, Bratislava, Slovakia (Slovak Republic)

Deň amerických Slovákov v Pittsburghu
2025-07-17 | Pittsburgh, United States
102. ročník Slovenského dňa sa bude konať vo štvrtok 17. júla 2025 v Kennywood Parku. Podujatie usporadúva Western Pa Slovak Day Kennywood.

Letný detský tábor v Jánošíku a prezentácia novej knihy
2025-07-17 | Jánošík, Srbsko
Dňa 17. júla 2025 sa v Kostolnej záhrade v Jánošíku uskutoční 8. ročník Letného detského tábora Jánošík. Súčasťou programu bude aj prezentácia novej knihy pre deti s názvom Dobrodružstvo žaby Ľuby a bociana Jána od autorky Kataríny Mosnákovej-Bagľašovej.
Podujatie sa začne o 15.00 hod. Organizátorom je Slovenský kultúrny klub, s finančnou podporou Úradu pre Slovákov žijúcich v zahraničí.

XXXII. Dni slovenskej kultúry v Malopoľsku
2025-07-20 - 2025-08-30
20. 7. 2025 – XXXII. Dni slovenskej kultúry na Spiši, Nová Belá
PROGRAM:

11:00 – Svätá omša v slovenskom jazyku v kostole sv. Kataríny

12:00 – Odhalenie pamätnej tabule rodákovi z Novej Belej, biskupovi Mons. Dominikovi Kalatovi SJ pri príležitosti 100. výročia narodenia

12:30 – Otvorenie výstavy a prezentácia publikácie Michala Váľka Dominik Kalata – biskup, ktorý staval mosty

14:00 – Kultúrny program pri Centre slovenskej kultúry– slávnostné otvorenie Dní slovenskej kultúry na Spiši– vystúpenia krajanských umeleckých zoskupení a hostí zo Slovenska

30. 8. 2025 – XXXII. Dni slovenskej kultúry na Orave, Veľká Lipnica Prívarovka
PROGRAM:

7:30 – VI. Národný výstup na Babiu horu venovaný slovenskému kazateľovi a učencovi Štefanovi Serafinovi Bosákovi z Podvlku– pri príležitosti 240. výročia úmrtia– raňajky pod Babou horou spojené s prezentáciou publikácie o. Tomáša Lesňáka Otec Štefan Serafin Bosák – ľudový misionár z Podvlku– individuálny výstup na Babiu horu

14:00 – Stretnutie pod Babou horou– slávnostné otvorenie Dní slovenskej kultúry na Orave– prezentácia neveselých spomienok na veselé roky Mila Urbana Kade-tade po Halinde– vystúpenia slovenských umelcov

Sprievodné výstavy:

Dominik Kalata – biskup, ktorý staval mosty (Centrum slovenskej kultúry v Novej Belej)

Môj obľúbený slovenský príbeh (Klubovňa Spolku Slovákov v Jablonke, Slovenský dom v Podvlku, Slovenský dom v Kacvíne, Centrum slovenskej kultúry v Novej Belej, Slovenský dom vo Vyšných Lapšoch, Slovenský inštitút vo Varšave)

Najkrajšie turistické železničné trasy v Poľsku a na Slovensku (Galéria slovenského umenia v Krakove)

59. Novohradské národnostné stretnutie
2025-07-27
59. Novohradské národnostné stretnutie29. Celoštátny folklórny festival Slovákov v Maďarsku29. Medzinárodný novohradský folklórny festival
Banka – Prírodné javisko27. júla 2025
16.00 – Spievankovo

Spevácka skupina – Niža

Luca Erdélyi – Alkár

Spevácka skupina – Galgaguta

Kata Maraszín – Pišpek

Materská škola Trpaslík – Banka

Maja Belicza – Čemer

Bodišár Samu a rodičia – Malá Tarča

Lucia Zvarová – Klenovec

Kukuliakovci – Detva

16.45 – Na priedomí
Všetkých pozýva kmotor a kmotra.

Spevácka skupina sestier Komjáthyových – Veňarec

Ľudová hudba Svrčkovci – Šalgotarján

Ľudová hudba Csibaj Banda – Jača

Folklórna skupina Pišpek – Pišpek

Mládežnícky folklórny súbor Dolinka – Pišpek

Ženská spevácka skupina Rozmarín – Baňačka

Tanečná skupina Veľká Bukovinka – Répašská Huta

Spevácka skupina – Kírt

Folklórny súbor Dúha – Malý Kereš

Združenie Sila Šámšonova – spevokol –Pavel Bukrán – Šámšonháza

Stanislava a Lucia Zvarové – Klenovec

19.00 – Prišli hostia noví
Galaprogram29. Medzinárodného novohradského folklórneho festivalu

Akademická folklórna skupina France Marolt – Slovinsko

Folklórny súbor Dúha – Maďarsko

Wielkopolanie – Poľsko

American Footworks – USA

Megdan – Macedónsko

FS Technik – Slovensko

Sprievodné programy

Galéria na plote – fotovýstava

Tradičné slovenské gastronomické špeciality

Podujatie sa koná s finančnou podporou ÚSŽZ

Slovenské národné slávnosti v Báčskom Petrovci
2025-08-02 - 2025-08-09 | Báčsky Petrovec, Serbia

MSFS Jánošíkov dukát
2025-08-08 - 2025-08-10 | Rožnov pod Radhoštem, Česká republika

V lipovom chládku a medovom sládku
2025-08-16 15:00 - 23:30 (Europe/Bratislava) | Lug, Serbia

14. ročník semináru Píšem? Píšeš!
2025-08-17 - 2025-08-24
Predstavujeme Vám dielne na tohtoročnom 14. ročníku semináru Píšeš? Píšem! v Kovačici.

ZOZNAM DIELNÍ:

1. dielňa DETSKÉHO DIVADLA Peter Hudák

2. DIELŇA ROZHLASOVÉHO HERECTVA s Renata Jurčová a Svetlana Gaško

3. DIVADLO MLADÝCH nad 15 rokov s Andrej Bilik

4. HUDOBNÁ dielňa s Tomas Pohorelec Vierka Semaňáková a Vladimir Gabriel Lovas

5. FOTOGRAFICKÁ DIELŇA s Peter Brenkus Photography

6. FILMOVÁ DIELŇA s Stanislav Králik a @attila csontos, Andrea Miháľová a Lenka Stanková

7. TANEČNÁ DIELŇA s Miroslav Kožik

8. VÝTVARNÁ DIELŇA s @Monika Račková

PRIHLÁŠKU nájdete tu:
https://forms.gle/FiKLAHa3HXxoRAtTA

UZÁVIERKA VYPĹŇANIA PRIHLÁŠOK: 10. 8. 2025

Poplatok – na seminár Píšeš? Píšem! 2025 v Kovačici, v ktorom je zahrnutý poplatok za stravu, ubytovanie a workshop je 70 € /8 000 dinárov. Účastnícky poplatok sa platí osobne v prvý deň semináru (respektíve podľa príchodu účastníka) Účastníci, ktorí pochádzajú z Kovačice majú účasť na seminári BEZPLATNÚ (s tým, že stravovanie a ubytovanie si zabezpečia sami).

Keď dostaneme od Vás prihlášku pošleme na email info pre účastníka, kde sa dozviete, kde skloníte hlavu, či bude na obed veľký alebo malý rezeň, aké iné sprievodné akcie sa počas semináru chystajú a iné tajomné informácie.

V dielňach budeme realizovať víťazné texty z tohtoročnej súťaže „Poď sa vypísať!“.

Ak sa vyskytnú nejaké otázky, kontaktujte nás prostredníctvom správy tu na FB alebo emailom: seminar.pises.pisem@gmail.com

S podporou Úradu pre Slovákov žijúcich v zahraničí.

Ahoj festival
2025-08-27 - 2025-09-26 | Zürich, Švajčiarsko
S veľkou radosťou Vás pozývame na ďalší ročník kultúrneho festivalu Českého klubu Zürich. Na organizácii sa opäť podieľa aj slovenský kultúrny spolok Slowakischer Kulturverein. Vďaka tomu sa môžete tešiť na umelcov z Česka a Slovenska, ktorí sa odprezentujú v dňoch 27.8. – 26.9. 2025 na rôznych miestach v kantóne Zürich.
Organizujú : Český Klub Zürich a Slovenský kultúrny spolok za podpory mesta Zürich, velvyslanectva ČR v Berne, Veľvyslanectvo Slovenska v Berne, Ministerstva zahraničných vecí ČR, Úradu pre Slovákov žijúcich v zahraničí, Českého literárního centra a Moravskej zemskej knižnice. V spolupráci s divadlom Keller 62, PBZ Bibliothek Schütze, sphères, Galériou Go Green Art, Galériou Krause a GZ Riesbach.
Informácie o programe na stránke Slovenského kultúrneho spolku: Ahoj Festival 2025 | Slovenska kultúra
